stanford-oval/wikipedia huggingface dataset:
איגור קוסטיוקוב
הערות שוליים

1 2  Врио начальника ГРУ станет Игорь Костюков
↑  И.о. главы ГРУ Игорь Костюков. Досье
↑  США ввели новые санкции против России // РИА Новости. — 29.12.2016.
↑  Issuance of Amended Executive Order 13694; Cyber-Related Sanctions Designations // U.S. Department of the treasury. — 29.12.2016. (באנגלית)
| 0 | 1 | 2 |
| --- | --- | --- |
| הקודם: איגור קורובוב | ראש המודיעין הצבאי הרוסי   21 בנובמבר 2018 - | הבא: |
| --- | --- |
בקרת זהויות :  GND: 1218736003  VIAF: 7539160211360448920002   WorldCat (עם VIAF): 7539160211360448920002
אנדריי קוסטין

אנדריי לאונידוביץ' קוסטין (ברוסית: Андрей Леонидович Костин; נולד ב-21 בספטמבר 1956) הוא בנקאי וכלכלן רוסי, אישיות ציבורית ופוליטית, נשיא ויו"ר ההנהלה של VTB מאז 10 ביוני 2002. בעל כל ארבע דרגות של עיטור ההצטיינות למען המולדת.
לפי קומרסאנט, קוסטין היה אחד מעשרת אנשי העסקים והמנהלים המובילים ברוסיה במונחים של אזכור בתקשורת זרה בסוף 2020.
בשנת 1996, השתתף קוסטין לראשונה בפורום הכלכלי העולמי בדאבוס, באותה תקופה הפלטפורמה העיקרית לתקשורת בין יזמות רוסית לעמיתים זרים. מאז הוא חבר קבוע בפורום דאבוס.
בשנת 2022, בעקבות הפלישה הרוסית לאוקראינה וקשריו עם נשיא רוסיה ולדימיר פוטין, הטילה עליו בריטניה סנקציות הכוללות הקפאת נכסים ואיסור נסיעה
גלריה

בפורום APEC עם פוטין וראש ממשלת סינגפור לי שיינלונג, 2007
בפורום בינלאומי עם פוטין במוסקבה, 2014
בפגישה עם נשיא אזרבייג'ן אילהם אלייב, 2019
הערות שוליים

↑  Лига выдающихся бизнесменов-2021, www.kommersant.ru, ‏2021-01-16 (ברוסית)
↑  Foreign, Commonwealth & Development Office, Abramovich and Deripaska among 7 oligarchs targeted in estimated £15 billion sanction hit, GOV.UK, ‏4 בפברואר 2022
↑  Mark Landler, Stephen Castle, U.K. vs. Oligarchs: ‘The Gloves Are Now Off’, New York Time, ‏בפברואר 2022
ערך זה הוא קצרמרבנושא רוסיה ובנושא כלכלה. אתם מוזמנים לתרום לוויקיפדיה ו.
ולנטינה טרשקובה

| --- | --- |
ולנטינה טרשקובה ושלל עיטוריה. 1 בינואר 1969
ולנטינה טרשקובה ושלל עיטוריה. 1 בינואר 1969
 לידה:  6 במרץ 1937 (בת 87) מסלניקובו, רוסיה
 מידע כללי
 בשירות:  קוסמונאוטית בשירות תוכנית החלל הסובייטית האישה הראשונה בחלל
 לאום:  ברית המועצות סובייטית
 השכלה:  אקדמיית חיל האוויר הסובייטי על שם ז'וקובסקי (1969) 
 עיסוקים נוספים:  טייסת
 תקופת השירות:  1962–הווה (כ־62 שנים)
 דרגה:  קולונל בחיל האוויר הסובייטי, גנרל-מיור בחיל האוויר הרוסי
 זמן שהייה בחלל:  2 ימ', 22 שע' ו-50 דק'
 משימות
 ווסטוק 6
 עיטורים
    , 
 
ולנטינה ולדימירובנה טרשקובה (ברוסית: ‏Валенти́на Влади́мировна Терешко́ваקובץ:Valentina Tereshkova.ogg‏Ⓘ‏; נולדה ב-6 במרץ 1937) היא קוסמונאוטית סובייטית שטסה במשימת ווסטוק 6 ב-1963 והייתה לאישה הראשונה בחלל. חברת דומה מטעם רוסיה המאוחדת.
ביוגרפיה > ראשית חייה

טרשקובה נולדה בכפר הקטן בולשוייה מסלניקובו (Большое Масленниково) במחוז ירוסלבל שבמרכז רוסיה. היא נולדה למשפחת פועלים מהמעמד הנמוך, אביה היה נהג טרקטור ואמה הייתה תופרת במפעל טקסטיל. אביה של ולנטינה גויס בשנת 1939 לצבא האדום ונהרג במהלך מלחמת החורף ב-1940. אמה גידלה אותה ואת שני אחיה לבד. ולנטינה עבדה עם אמה במפעל הטקסטיל, למדה הנדסאות תעשייה קלה ועסקה בצניחה במועדון טיס מקומי.
ביוגרפיה > ווסטוק 6

לאחר טיסתו ההיסטורית של יורי גגארין, החליטה רוסיה לשלוח אישה לחלל. ולנטינה שמעה על המבצע ושלחה מכתב לסוכנות החלל הרוסית וביקשה להפוך לקוסמונאוטית. בשנת 1962 הוצע לה להצטרף כקוסמונאוטית לתוכנית החלל הסובייטית, והיא נבחרה עם ארבע נשים נוספות מתוך יותר מ-400 מועמדות. ניקיטה חרושצ'וב, מנהיג ברית המועצות, השתתף בעצמו במיון הסופי של המועמדות. לאחר שהתקבלה לתוכנית, היא גויסה באופן פורמלי לחיל האוויר הסובייטי. בתום ההכשרה הוענקה לה דרגת סגן משנה.
התוכנית המקורית הייתה שטרשקובה וולנטינה פונומריובה (Пономарёва), קוסמונאוטית נוספת, יטוסו בשתי חלליות ווסטוק בו-זמנית וייצרו קשר רדיו בחלל. התוכנית לא יצאה אל הפועל, משום שפונומריובה נפסלה ברגע האחרון מסיבה של "אי-התאמה אידאולוגית". בסופו של דבר המריא ולרי ביקובסקי בווסטוק 5, וטרשקובה שוגרה יומיים מאוחר יותר בווסטוק 6. השניים טסו במרחק של 5 ק"מ זה מזה בשלב מסוים ויצרו קשר רדיו ישיר.
ב־16 ביוני 1963 היא שוגרה לחלל בטיסה האחרונה של תוכנית ווסטוק, והייתה לאישה הראשונה שטסה לחלל. היא שהתה קרוב ל-71 שעות במסלול סביב כדור הארץ, יותר מהזמן הכולל של כל האסטרונאוטים האמריקאים שהגיעו לחלל עד אותה עת. אות הקריאה שלה במשימה היה "צ'איקה" (ברוסית: "שחף", שם עצם ממין נקבה).
לאחר שהחללית נכנסה למסלול, גילתה טרשקובה שהיא מתרחקת מכדור הארץ במקום להתקרב אליו. היא לא הייתה טייסת ולא ניתנה לה שליטה על כלי הטיס, ולכן היא הסתפקה בדיווח למרכז הבקרה. חייה ניצלו, משום שניתן היה לטעון נתונים חדשים לטייס האוטומטי. הנתונים נשלחו לטרשקובה בעזרת שידורי רדיו, והיא טענה אותם ידנית. לבקשת סרגיי קורוליוב, דבר השגיאה נשמר בסוד במשך שנים. טרשקובה סיפרה על כך רק בשנת 2007. לטענתה, היא החליטה להתראיין בנושא זה רק בעקבות הדלפה של בכיר בסוכנות החלל מספר שנים לפני כן.
אף על פי שהיו תוכניות לשיגור קוסמונאוטיות נוספות, לא שוגרה אף קוסמונאוטית אחרת מהצוות שלה, ורק כעבור 19 שנה שוגרה האישה השנייה לחלל, סבטלנה סביצקאיה.
ביוגרפיה > המשך הקריירה

טרשקובה הייתה לאישיות מפורסמת בברית המועצות, והעיתונות עקבה אחר פעולותיה. בחורף 1963–1964 היא יצאה לביקורים במדינות אפריקה והמזרח התיכון. בפברואר 1964 ביקרה בלונדון כדי לקבל עיטור כבוד של האגודה הבריטית לחקר החלל, ובמאי 1965 ביקרה בפריז.
לאחר חזרתה המוצלחת פנתה ללימודים באקדמיית חיל האוויר על שם ז'וקובסקי וסיימה לימודי הנדסת חלל ב-1969. בשנת 1977 קיבלה תואר דוקטור להנדסה. בשנת 1975 הועלתה לדרגת קולונל בחיל האוויר הסובייטי.
טרשקובה גם כיהנה בסובייט העליון (הפרלמנט של ברית המועצות). בשנת 1974 זכתה במקום קבע בפרזידיום (נשיאות) שלו. עד 1991 הייתה חברת הוועד המרכזי של המפלגה הקומוניסטית.
בשנת 1995 היא הועלתה לדרגת גנרל-מיור בכוחות המזוינים של הפדרציה הרוסית. נכון ל-2013 טרשקובה היא האישה היחידה שהגיע לדרגת גנרל בצבא הרוסי.
בשנת 1997 פרשה מתפקידיה בהוראה נשיאותית. טרשקובה ייצגה את מדינתה באירועים בין-לאומיים והייתה פעילה בקידום נשים. לאחר נפילת הקומוניזם, נעלמה מעיני הציבור הרחב. בשנת 2011 נבחרה לדומה הממלכתית של הפדרציה הרוסית ואף קיבלה מינוי של סגן יו"ר הדומה.
טרשקובה קיבלה אותות כבוד רבים, בהם מכתש על הירח שנושא את שמה ואסטרואיד בשם צ'איקה, אות הקריאה שלה בחלל.
משפחתה

טרשקובה נישאה ב-3 בנובמבר 1963 לקוסמונאוט אנדרייאן ניקולאייב, ובתה אלנה נולדה ב-1964. היא התגרשה ב-1982 לאחר שנים ארוכות של נישואין מעורערים. בעלה השני, ד"ר שפושניקוב, נפטר ב-1999.
הערות שוליים

↑  בריה"מ שיגרה אישה לחלל, דבר, 17 ביוני 1963
↑  ביקובסקי שובר את שיא טיסת החלל, מעריב, 18 ביוני 1963
↑  צמד החלל ביקובסקי וטרשקובה, דבר, 20 ביוני 1963
↑  ראו למשל: ואלנטינה טרשקובה, דבר, 27 במאי 1965
↑  האינפורמציה שלכם מהימנה, חרות, 20 בינואר 1964
טרשקובה באה לביירות, חרות, 24 בינואר 1964
↑  קל יותר להגיע לחלל מאשר לקומה החמישית, מעריב, 5 בפברואר 1964
↑  ניקולאייב וטרשקובה הגיעו לפריס, חרות, 11 במאי 1965
↑  בריה"מ תשגר אוטובוס חלל, דבר, 6 במרץ 1966
↑  יעל גרופר, מכון דוידסון, באתר האישה הראשונה בחלל, ‏16-6-2016
↑  טייסי החלל הסובייטיים טרשקובה וניקולאייב נישאו, דבר, 4 בנובמבר 1963
↑  תינוקת החלל מרגישה טוב, מעריב, 11 ביוני 1964
| ברית המועצות תוכנית החלל הסובייטית והרוסית רוסיה |
| --- | --- | --- |
| תוכניות לא מאוישות | תוכנית ספוטניק • תוכנית לונה • תוכנית ונרה • תוכנית לונוחוד • תוכנית מארס • תוכנית זונד • תוכנית וגה |  |
| תוכניות מאוישות | תוכנית ווסטוק • תוכנית ווסחוד • תוכנית סויוז • תוכנית סאליוט • אינטרקוסמוס • פדרציה • מאדים 500 • תוכנית חקר הירח הרוסית • תחנת השירות המסלולית הרוסית |  |
| משימות בולטות | ספוטניק 1 • ספוטניק 2 • לונה 2 • ווסטוק 1 • סויוז 1 • סויוז 11 • ונרה 11 • אפולו-סויוז |  |
| חלליות, מעבורות ומשגרים | ווסטוק • ווסחוד • סויוז • מעבורת החלל בוראן • מעבורת החלל פטיצ'קה • מעבורת 2.02 • מעבורת 2.03 • תחנת החלל מיר • פרוגרס • קליפר • תוכנית מיר ומעבורות החלל • מיר-2 • תחנת החלל הבין-לאומית (המקטע הרוסי) • LK • משגר ווסטוק • משגר ווסחוד • משגר סויוז • משגר מולניה • פרוטון • זניט • N-1 • אנגרה • תחנת החלל המסלולית הלאומית |  |
| קוסמונאוטים ומתכננים | יורי גגארין • גרמן טיטוב • ולנטינה טרשקובה • אלכסיי ליאונוב • לייקה • (קוסמונאוטים נוספים) • סרגיי קורוליוב • ולנטין גלושקו • ולדימיר צ'לומי • קרים קרימוב • קונסטנטין ציולקובסקי |  |
| קוסמודרומים | קוסמודרום בייקונור • קוסמודרום פלסצק • קוסמודרום ווסטוצ'ני • קוסמודרום סבובודני • קפוסטין יאר |  |
| השר לבניית מכונות כלליות וראשי רוסקוסמוס | סרגיי אפאנסייב • יורי קופטב • אנאטולי פרמינוב • ולדימיר פופובקין • אולג אוסטפנקו • איגור קומארוב • דמיטרי רוגוזין • יורי בוריסוב |  |
| חברות ותאגידי חלל פרטיים | תאגיד החלל הרוסי אנרגיה • מחקר מדעי לבניית מכונות •  אנרגומאש • מערכות המידע הלווייניות רשטניוב |  |
| --- | --- |
בקרת זהויות :  PLWABN: 9810668889105606  BNE: XX1135142  BnF: cb12890135m (data)  CANTIC: a20078985  GND: 119207710  ISNI: 0000 0000 7835 6307  LCCN: n94025495  LNB: 000219646  MusicBrainz: c2c9d67d-581a-4b96-9673-70e8d1050017  NKC: mzk2004175572  NTA: 183260945  SUDOC: 099275856  VIAF: 2788147967352384200001   WorldCat (עם VIAF): 2788147967352384200001 
טרשקובה, 1969
ולנטינה טרשקובה, 2011
Xbox One

| --- | --- |


ה-Xbox One עם הבקר שלו והקינקט
 יצרן:  מיקרוסופט
 משפחת מוצרים:  Xbox (אנ')
 סוג:  קונסולת משחקים
 דור:  תקופת הדור השמיני
 יצא לראשונה:  22 בנובמבר 2013
 מעבד:  AMD בעל 8 ליבות APU ‏(2 מרובעי ליבות)
 מעבד גרפי:  AMD Radeon
 מדיה:  Blu-ray, DVD
 אחסון:  2TB ,500GB, 1TB
 קישוריות:  Wifi, USB 3.0, HDMI 1.4 (XONE & XONE S) / 2.1 (XONE X)
 שירותים אונליין:  Xbox Live (אנ')
 תאריך שחרור:  אמריקה הצפונית: 22 בנובמבר 2013  אירופה: 22 בנובמבר 2013, 2014   אסיה: 2014   ישראל: 15 בספטמבר 2014
 יחידות שנמכרו:  49 מיליון
 המשחק הנמכר ביותר:  Grand Theft Auto V
 תאימות לאחור:  חלק ממשחקי Xbox 360 וה-Xbox (חנות אינטרנטית ודיסקים)
 מודל קודם:  Xbox 360
 מודל אחריו:  Xbox Series X/S
Xbox One היא קונסולת משחקים מבית מיקרוסופט. המתחרה העיקרית של Xbox One היא קונסולת פלייסטיישן 4. במהלך חודש וחצי מאז הושקה ב-2014, מכרה מיקרוסופט למעלה משלושה מיליון יחידות של המכשיר כחלק מתחרות עזה כנגד סוני.
ב-2015 השיקה מיקרוסופט גרסת Elite מתקדמת ומקצועית יותר בעלת דיסק קשיח מהיר יותר ובקר בהתאמה אישית.
ב-E3 2016 הציגה החברה את קונסולת ה-Xbox One S. הקונסולה קטנה ב-40% מהדגם המקורי, אך היא יותר חזקה במעט.
ב-2017 יצאה קונסולת ה-Xbox One X, והיא בעלת כוח חישוב של 6 טרה פלופ.
מבנה ומאפיינים > הבָּקַר

ארבעה מנועי רטט חדשניים נוספו לבקר: אחד קטן מאחורי כל הדק, המוסיף תחושת רטט מדויקת לקצות האצבעות ואחד גדול מאחורי כל ידית (אוחז) שיעניק תגובה מסיבית ובקנה מידה גדול מקודמיו.
איכות שמע באוזניות: קצב העברת הנתונים בין הבקר לקונסולה ולאוזניות שופר, מה שיאפשר פליטת סאונד אמין ואיכותי יותר. על פי המפתחים, בצ'אט הקולי ישנו שיפור ניכר באיכות הקול.
ג'ויסטיק חדיש: הג'ויסטיקים החדשים של הבקר נבנו לדיוק ונוחות, הם קטנים יותר ובעלי מרקם מחורץ לצורך אחיזה טובה יותר. כמו כן נבנו הג'ויסטיקים החדשים באופן בו צריך 25% פחות כוח כדי להזיז אותם, מה שיתן יכולת לכוון בצורה טובה יותר במשחקים מגוף ראשון.
D-Pad משודרג: המבנה החדש של ה-D-Pad יאפשר דיוק ומשוב "טקטי" יותר למשחקים. הוא מספק קליטת כיוון מדויקת, תנועות מהירות ושילובים.
כפתורי ה-A, B, X, Y: פרט להיותם נמוכים יותר, המרווח ביניהם הפך הדוק, מה שיתרום למעבר חלק יותר ביניהם. השינוי בגודל ובמיקום שלהם יעניק גישה נוחה יותר לכפתורי ה-View וה-Menu.
קישוריות חלקה: כל בקר משתמש בטכנולוגיית שיקוף בלתי נראית בשילוב עם טכנולוגיית LED כדי לשלוח אותות אינפרה-אדום לקונסולה ולחיישן הקינקט, מה שיאפשר חיבור חלק בין כל המרכיבים. בעזרת טכנולוגיה זו בקר הקינקט יוכל לזהות ולהצמיד בין הבקר למי שמחזיק בו.
מצב צריכת חשמל נמוכה: החיישנים הממוקמים על הבקר יוכלו לזהות מתי המשתמש הניח אותו או יצא מהחדר. ברגע שהבקר מזהה זאת, הוא נכנס למצב צריכת חשמל נמוכה כדי לשמר זמן שימוש וסוללה. ברגע שהשחקן ירים מחדש את הבקר, הוא יחזור לפעולה במצב רגיל ללא צורך בסנכרון מחדש לקונסולה.
עיצוב בזווית: ההדקים והג'ויסטיקים עוצבו בזווית מסוימת לנוחות וביצועים. עיצוב זוויתי זה מאפשר התאמה טבעית לידיים.
חלל פנימי לסוללה: התא שמחזיק בתוכו את סוללות ה-AA בנוי בתוך הבקר עצמו, כך שלאצבעות יינתן מרחב תנועה בחלקו התחתון של הבקר.
מבנה ומאפיינים > הקינקט החדש

יחד עם שאר מרכיבי הקונסולה - גם הקינקט זוכה לשדרוג: המכשיר יהיה עוצמתי הרבה יותר ויורכב מחיישן עומק של 250,000 פיקסלים, יחד עם מצלמה רגילה באיכות 1080p, שכנראה תיועד לשיחות ווידאו, צילום תמונות וכו'. חיישן העומק לעומת זאת, מיועד למשחקים וקליטת מחוות לשליטה בממשק, והפך למדויק הרבה יותר. החיישן יכול לזהות את רוב המפרקים בגוף האדם, ידע להפריד אצבעות ואף לזהות אם מואץ קצב הלב. כמו כן הקינקט החדש מזהה פרצופים ועוקב אחרי בעל הקונסולה. והשיפור האחרון הוא הרחבת אזור קליטת השחקנים לשישה שחקנים שלא כמו הקודם עם ארבעה שחקנים.
מפרט טכני

שבב מאוחד מתוצרת AMD (כרטיס גרפי משולב עם מעבד) המבוסס על ארכיטקטורת ה-"Jaguar" של AMD הכולל 8 ליבות במהירות 1.75GHz
מעבד גרפי Radeon GCN בעל 768 יחידות עיבוד במהירות 853Mhz יוצר סה"כ 1.31 טרה פלופ ביצועים
זיכרון 8GB מסוג DDR3 במהירות 2133MHz
דיסק קשיח 500GB או 1TB קיים גם בגרסת SSHD דיסק קשיח חדש המשלב 8GB של זיכרון מהיר סה"כ נפח 1TB
כונן קשיח Blu-ray
3 יציאות USB 3.0
2 יציאות HDMI יציאה אחת Out וכניסה אחת In
תוכנות ושירותים > שליטה קולית

הקונסולה כוללת יכולת שליטה קולית ושליטה עם הידיים מורחבת שתאפשר למשתמשים לעבור בין חלונות, להדליק ולכבות את האקס בוקס, בנוסף לתכונות הקינקט ואוזניה
תוכנות ושירותים > רשתות חברתיות ואינטרנט

האקס בוקס תומך במיקרוסופט אדג', ביוטיוב ובסקייפ, שמהם המשתמשים נהנים גם בלי רכישת Xbox Live Gold.
Xbox One S & Xbox One X

בתערוכת E3 בשנת 2016 הכריזה מיקרוסופט על דגם ביניים ודגם פרימיום:
Xbox One S & Xbox One X > Xbox One S

דגם האקסבוקס הזה הוא שדרוג לדגם הקודם:
הקטנת המכשיר עצמו ב-40% מקודמו.
יכולת להציג סדרות באיכות הצפייה 4K (לצגים התומכים).
יכולת תמיכה באיכות HDR (לצגים התומכים ביכולת זו)
שיפור המנוע הגרפי
הכנסת מייצב בחשמל לתוך המכשיר.
בשנת 2018 הוכרז על דגם של המכשיר ללא כונן blu-ray
Xbox One S & Xbox One X > Xbox One X

דגם זה פיתחה מיקרוסופט כדור ביניים וחשפה אותו בתערוכת E3‏ בשנת 2017. הקונסולה תומכת ברזולוציית 4K מלאה וקצב פריימים של 60FPS. היא עם עוצמת חישוב של 6 טרה פלופס.
הערות שוליים

↑  Marky Walton, EA lets slip lifetime Xbox One and PS4 consoles sales, 29 בינואר 2016
↑  עודד ירון, מיקרוסופט סוגרת את הפער עם ה-PC עם שתי קונסולות Xbox משודרגות, באתר הארץ, 14 ביוני 2016
| מיקרוסופט |
| --- | --- | --- |
| שירותי אונליין | Live (msn) ‏• Outlook.com ‏• בינג • OneDrive ‏• Microsoft Azure •‏ Office Online ‏• מיקרוסופט 365 • ‏Groove |  |
| חומרה | Surface ‏• Xbox Series X/S ‏• Xbox One ‏• Xbox 360 ‏• Xbox ‏• Kinect ‏• זון |  |
| מערכות הפעלה | Microsoft Windows •‏ Windows Phone ‏• Windows Server ‏• Windows CE ‏• Windows Mobile |  |
| פלטפורמות וסביבות פיתוח | ויז'ואל סטודיו‏ • Visual Studio Code •‏ Microsoft Silverlight |  |
| תוכנות מחשב | מיקרוסופט טיסה • אינטרנט אקספלורר • מיקרוסופט אדג' • סקייפ • Microsoft Mathematics ‏• Microsoft Security Essentials •‏ Microsoft Office ‏• Windows Defender ‏• SQL CE ‏• Microsoft Teams |  |
| תוכנות שרת | Microsoft SQL Server‏ • SharePoint‏ • Internet Information Services • שרת Exchange‏ • Microsoft Biztalk Server‏ • Active Directory |  |
| אנשי מפתח | ביל גייטס • פול אלן • סטיב באלמר • סאטיה נאדלה |  |
| טכנולוגיות | ‎.NET •‏ DirectX •‏ ‎.NET Core |  |

| --- | --- |
בקרת זהויות :  NLI: 987007579212505171  LCCN: sh2014000242
רוברט מוגאבה

רוברט גבריאל מוגאבה (באנגלית: Robert Gabriel Mugabe;‏ 21 בפברואר 1924 – 6 בספטמבר 2019) היה פוליטיקאי זימבבואי, ששימש כשליט זימבבואה מ-1980 בה נבחר לראש ממשלה, תפקיד שאותו סיים ב-1987, וכנשיא משנת 1987 עד ל-19 בנובמבר 2017, אז השתלט הצבא על השלטון במדינה, מוגאבה הודח מראשות מפלגתו, ולאחר יומיים התפטר מתפקידו כנשיא המדינה.
בצעירותו

מוגאבה נולד במחוז זווימבה, צפונית מזרחית להארארה בדרום רודזיה. בגיל 17 הוסמך כמורה, אך החל ללמוד באוניברסיטת פורט הייר בדרום אפריקה חינוך וכלכלה. מאוחר יותר הרחיב את השכלתו, בין היתר בלימודים בהתכתבות באוניברסיטת לונדון. עם סיום לימודיו, בשנת 1957, היו לו 8 תארים, ובהם תוארי מוסמך בחינוך, בכלכלה ובמשפטים.
כפעיל פוליטי

אחרי שנתיים שבהן עבד כמורה בבית ספר תיכון בגאנה, חזר לדרום רודזיה ב-1960, חדור אידאולוגיה מרקסיסטית. הוא הצטרף למפלגה הדמוקרטית הלאומית, שמאוחר יותר הפכה לאיחוד האפריקאי העממי של זימבבואה (ZAPU). ממשלתו של איאן סמית' הוציאה את המפלגות הללו מחוץ לחוק.
ב-1963 עזב את המפלגה, הצטרף למפלגה המתחרה שאך הוקמה, האיחוד האפריקאי הלאומי של זימבבואה (ZANU), שהקים הכומר נדאבאנינגי סיטהול, והפך למזכ"ל המפלגה. במפלגה זו הקפידו על ייצוג לכל השבטים, על מנת למנוע פילוג. ZANU הושפעה מתנועת הקונגרס הפאן-אפריקני הדרום אפריקאית ומרעיונות מאואיסטים, ואילו ZAPU הייתה קרובה יותר לקונגרס הלאומי האפריקני וגם הייתה פרו-סובייטית.
ב-1964 נכלא יחד עם יתר המנהיגים, ושהה במאסר 10 שנים. עם שחרורו ב-1974 עזב למוזמביק, והקים בה את "צבא השחרור האפריקאי הלאומי של זימבבואה", במטרה להיאבק במשטרו של סמית'. מאוחר יותר הפך צבא השחרור לזרוע הצבאית של ZANU, לצד הזרוע הפוליטית בהנהגתו של סיטהול.
ב-3 במרץ 1978 נכנע איאן סמית' ללחץ הבינלאומי, וחתם עם מנהיגי השחורים על הסכם שסלל את הדרך לשיתוף השחורים בשלטון במדינה. בבחירות שנערכו ניצחה המועצה הלאומית האפריקאית המאוחדת בהנהגתו של הבישוף אייבל מוזורווה, אך הקהילה הבינלאומית לא הכירה ברפורמות שנערכו ובתוצאות הבחירות, והחרם הבינלאומי נמשך. גם הכוחות המיליטנטיים יותר, ובהם צבא השחרור של מוגאבה, סירבו להכיר בתוצאות הבחירות, והמשיכו להיאבק בשלטון.
בספטמבר 1979 נפגשו הצדדים והחלו במשא ומתן. הם הסכימו על כינון חוקה חדשה שאין לשנותה במשך 10 שנים ועל שמירת 20 מקומות ללבנים בפרלמנט. בדצמבר חזר מוגאבה לזימבבואה, לתשואות ההמונים.
כראש הממשלה

ב-4 במרץ 1980 נבחר מוגאבה לראש ממשלת זימבבואה, לאחר ש-ZANU קיבלה 57 מתוך 80 המושבים שהוקצו לשחורים בפרלמנט. החזית הרודזית זכתה בכל 20 המקומות שהוקצו ללבנים. אף שהיה לו רוב מוחלט בפרלמנט, הוא הקים קואליציה עם יריביו מ-ZAPU ומהמיעוט הלבן. הקואליציה לא שרדה זמן רב, וב-1983 הדיח מוגאבה את מנהיג ZAPU, ג'ושוע נקומו, מהממשלה. בין 1982 ל-1985 אירעו התנגשויות אלימות בין השבטים הצפוניים תומכי ZANU לבין השבטים הדרומיים תומכי ZAPU, כאשר הזרועות הצבאיות של שתי המפלגות מעורבות בנעשה. ב-1987 הושג הסכם שלום. שתי המפלגות התאחדו והפכו ל"איחוד הלאומי האפריקאי של זימבבואה - החזית הפטריוטית" (ZANU-PF), ומוגאבה מינה את נקומו לסגנו.
כנשיא

במקביל לאיחוד הפוליטי, נערכו שינויים בממשל. משרת ראש הממשלה בוטלה, ומוגאבה הפך לנשיא, שסמכויותיו עובו. הוא נבחר מחדש לתפקיד זה ב-1990, ב-1996 וב-2002, חרף תלונות על זיופים ועל איומים על בוחרים.
כנשיא > חוות הלבנים

כשנבחר מוגאבה, היו כ-70% מהאדמות החקלאיות בבעלותם של כ-4,000 לבנים. כחלק מההסכמות שהושגו ב-1979, הונהגה מדיניות לפיה ממשלת בריטניה מימנה את רכישת אדמותיהם של חוואים לבנים שהיו מעוניינים לעזוב את זימבבואה. במקביל, הוסכם כי לא יופעל לחץ על חוואים לעזוב. מוגאבה הקפיד לשמור על מדיניות זו, בין היתר כדי לא לפגוע במשא ומתן שניהל הקונגרס הלאומי האפריקני עם שלטונות האפרטהייד בדרום אפריקה.
ב-1997 השתנה המצב, ולא בשל חילופי השלטון בדרום אפריקה, אלא בשל חילופי השלטון בבריטניה. מפלגת הלייבור הרגישה פחות מחויבת לשרידי האימפריה הבריטית, וטוני בלייר החליט להפסיק את מימון הרכישות.
כתוצאה מכך, החלו במקומות רבים במדינה השתלטויות אלימות של שחורים על חוות של לבנים, בהסכמה שבשתיקה מצד הממשלה. משפחת מוגאבה עצמה מחזיקה ב-3 חוות כאלה. בין השאר הביאה הלאמת החוות לצניחה בתפוקה החקלאית ולמחסור במזון.
כנשיא > כלכלה

ב-1991, לאחר לחץ בינלאומי, הכריז מוגאבה על שורה של רפורמות ליברליות, אך ראשי קרן המטבע הבינלאומית סברו כי אין מדובר בצעדים של ממש, והקפיאו את הסיוע למדינה. הכלכלה המשיכה להידרדר לאורך שנות שלטונו. בשנת 2006 הגיעה האינפלציה לשיעור של 1,216%, וב-12 החודשים שבין נובמבר 2006 לנובמבר 2007 הגיעה לשיא של 26,470%. הצמיחה במדינה בשנת 2007 ירדה ב-6%.
כנשיא > המאבק נגד ההומוסקסואלים

ב-1995 החל מוגאבה בקמפיין נגד הקהילה ההומוסקסואלית במדינה. העונש על קיום יחסים הומוסקסואליים הועמד על 10 שנות מאסר, ובשנת 1999 נגזר אף על נשיא זימבבואה לשעבר, כנען בננה, שריצה בסופו של דבר רק שנתיים מעונשו, ומת בגלות.
כנשיא > שינוי החוקה

ב-11 בפברואר 2000 נערך משאל עם על עריכת שינויים בחוקה. הוצע לקבוע כי נשיאים עתידיים (אך לא נשיאים מכהנים) יוגבלו לשתי תקופות כהונה, להעניק חסינות מפני תביעות פליליות לשרים ולראשי הצבא ולהסמיך את הממשלה להלאים חוות של לבנים מבלי לפצותם. שיעור הצבעה נמוך של 20% מנע את אישור התיקונים. מוגאבה הופתע, אך אמר שהוא מקבל את רצון העם. עם זאת, ב-6 באפריל אישר הפרלמנט את התיקונים שהוצעו במשאל העם, כלשונם.
מאז הלאמת החוות, נעלמה החקלאות בזימבבואה כמעט לחלוטין, והיא נאלצת לייבא את מרבית התוצרת החקלאית.
כנשיא > בחירות 2002

כישלונותיו הכלכליים של מוגאבה הביאו לכך שבבחירות שנערכו בשנת 2002 התייצב מולו לראשונה יריב אמיתי, מורגן צ'נגיראי מהתנועה לשינוי דמוקרטי. מוגאבה זכה ב-56% מהקולות, אך המשקיפים הדרום אפריקאיים הודיעו כי בידיהם ראיות לזיופים.
כנשיא > בחירות 2008

ב-29 במרץ 2008 נערכו בחירות נוספות בזימבבואה. מול מוגאבה התמודדו צ'נגיראי וכן סימבה מקוני, שכיהן בעבר כשר האוצר בממשלתו של מוגאבה, אך נטש את מפלגתו. 24 שעות לאחר הבחירות לא פורסמה כל תוצאה רשמית, מה שהעלה חשש לזיופים בבחירות. ועדת הבחירות הודיעה כי העיכוב נובע מכך שהבחירות מורכבות יחסית, שכן מלבד הבחירות לנשיאות נערכו באותו היום גם בחירות לבית הנבחרים, לסנאט ולרשויות המקומיות. מפלגתו של צ'נגיראי, התנועה לשינוי דמוקרטי, הזדרזה להכריז על ניצחונו, ותגובת הממשלה הייתה שאם צ'נגיראי יודיע כי הוא הנשיא הבא לפני פרסום התוצאות הרשמיות, יראו בכך ניסיון הפיכה. בימים הבאים שררה אי ודאות לגבי תוצאות הבחירות. בסופו של דבר, התפרסמו התוצאות הרשמיות ב-2 באפריל, ומהן עלה כי מוגאבה קיבל 43.2% מהקולות לעומת 47.9% לצ'נגיראי, מה שמחייב עריכת סיבוב בחירות שני. גורמים במטהו של צ'נגיראי טענו כי למעשה זכה צוונגיראי ב-50.3% מן הקולות וכי אין צורך בסיבוב שני. בבחירות לפרלמנט הפסידה מפלגתו של מוגאבה, כאשר זכתה ב-97 מושבים מתוך 210, לעומת 109 למפלגות האופוזיציה (מהם 99 למפלגתו של צ'נגיראי).
מוגאבה, שחשש לגורל שלטונו, נקט שיטות של איומים ואלימות נגד מי שזוהה עם האופוזיציה, ומשטרת זימבבואה אף עצרה את צ'נגיראי מספר פעמים. ב-22 ביוני, 5 ימים לפני הבחירות, הודיע צ'נגיראי כי לא יתמודד, בשל האלימות הרבה והחשש לחייהם של תומכיו. מוגאבה הגיע לבחירות כמועמד יחיד (אף ששמו של צ'נגיראי נרשם על פתקי ההצבעה), וזכה ב-85.5% מהקולות.
לאחר סיבוב הבחירות השני נפתח משא ומתן בין מוגאבה ותומכיו לבין מנהיגי האופוזיציה, בתיווך דרום-אפריקני. בסיכומו הסכימו הצדדים על חלוקת השלטון בין ZANU למפלגת האופוזיציה (MDC). על פי ההסכם ימשיך מוגאבה לכהן כנשיא, בראש קבינט נשיאותי, ומנהיג האופוזיציה המרכזי צ'נגיראי ימונה לראש ממשלה ויעמוד בראש מועצת שרים. אחרי משא ומתן ארוך, ועל אף המשך הקונפליקט בין הצדדים, הוקמה ב-2009 ממשלה המתבססת על ההסכם ומאפשרת מידה של חלוקה של הכוח השלטוני. הממשלה החדשה שרדה עד תום הקדנציה שלה ב-2013, זאת על אף שההסדר בין הצדדים היה כל הזמן על סף התפרקות. מוגאבה ו-ZANU שמרו לאורך תקופה זו על עליונות פוליטית. הם שימרו שליטה בלעדית על אמצעי האלימות של המדינה והתנגדו לרפורמות דמוקרטיות.
כנשיא > בחירות 2013

בבחירות לנשיאות שנערכו ב-31 ביולי 2013, נבחר מוגאבה בן ה-89 לכהונה נוספת בת 5 שנים כשליט זימבבואה. בדומה לבחירות 2008, גבר על יריבו, ראש הממשלה מורגן צ'נגיראי, שזו לו הפעם השלישית שהוא מפסיד בבחירות. בדומה לבחירות הקודמות, גם הפעם טענה האופוזיציה לזיופים והונאות בחירות. ערב הבחירות הבטיח מוגאבה כי אם יפסיד בבחירות, יפרוש מהפוליטיקה.
בראיון שנערך בשנת 2016, מוגאבה הצהיר שהוא יתמודד גם בבחירות הבאות (ב-2018) כשהוא יהיה בן 94. במהלך הראיון, הוא נשאל על ידי עיתונאי מתי הוא מתכנן לפרוש, ומוגאבה ענה: "אתה רוצה שאני אכה אותך ואפיל אותך לרצפה כדי שתבין שאני עדיין כאן? למה לדבר על יורש כשאני עוד כאן? למה אתה רוצה יורש?".
כנשיא > ביקורת נגדו והדחתו

מאז ביסס את שלטונו, הפך מוגאבה לאחד המנהיגים השנויים במחלוקת באפריקה, אם כי הוא נהנה מפופולריות יחסית ביבשת, שבה זוכרים לו את חסד נעוריו על מאבקו לשוויון זכויות לשחורים. התומכים במוגאבה טוענים כי הביקורת שמופנית כלפיו נובעת אך ורק משום שנישל את הלבנים מאדמותיהם.
אף כי מוגאבה לא חף מביקורת, הביקורת מצד מדינות המערב, ובראשן בריטניה, ארצות הברית ואוסטרליה, אכן התחזקה רק לאחר הלאמת החוות. ארצות הברית הטילה סנקציות על זימבבואה ב-2003, והקפיאה נכסים של מוגאבה ושל בכירים אחרים. זימבבואה הושעתה מחבר העמים הבריטי, עד שלבסוף הודיע מוגאבה על פרישת המדינה ממנו. מוגאבה לא הורשה להיכנס למדינות האיחוד האירופי, אך איטליה נאלצה להתיר לו לעבור בשטחה בדרכו להלווית האפיפיור יוחנן פאולוס השני ב-2005, בשל התחייבויותיה לוותיקן בהסכמים הלטרניים.
ארגונים בינלאומיים כמו אמנסטי האשימו את מוגאבה בפגיעה בזכויותיהם של מיעוטים, של הומוסקסואלים ושל אנשי האופוזיציה.
גם מנהיגים אפריקניים יצאו כנגד מוגאבה. הארכיבישוף דזמונד טוטו כינה אותו "קריקטורה של דיקטטור אפריקאי" והסופר וולי סוינקה כינה את משטרו "בושה ליבשת". נלסון מנדלה גם הוא יצא נגד מוגאבה וקרא למנהיגותו "כישלון טרגי של מנהיגות". ב-3 ביולי 2004 אימצו שרי החוץ של האיחוד האפריקאי דו"ח המבקר את מאסרם ועינויים של אנשי האופוזיציה ופעילי זכויות האדם במדינה, את מעצרם של עיתונאים ואת הפגיעה בחופש הביטוי.
ב-18 בנובמבר 2017 תפסו כוחות צבא זימבבואה בפיקודו של קונסטנטינו צ'יוונגה, את השלטון בפועל וב-21 בנובמבר התפטר באופן רשמי.
מוגאבה נפטר ב-6 בספטמבר 2019, בגיל 95.